ସୁରକ୍ଷା କରିବା ଭଳି ଦୁଇ ଦୁଇଟି ଗୁରୁଦାୟିତ୍ବ ରହିଛି। ଏଥିପାଇଁ ଭାରତୀୟ ସ୍ଥଳସେନା ମୁଖ୍ୟ ମନୋଜ ମୁକୁନ୍ଦ ନରବଣେଙ୍କ ଦ୍ବାରା ଏସବୁ ଅଞ୍ଚଳକୁ ଶକ୍ତିଶାଳୀ ତୋପ, କମାଣ, ଗୋଳାବାରୁଦ, ଗାଡ଼ି, ଇନ୍ଧନ, ଖାଦ୍ୟ ଓ ଶୀତବସ୍ତ୍ର ଭଳି ବ୍ୟାପକ ପରିମାଣର ସାଜ ସରଞ୍ଜାମ ପଠାଯାଉଛି। ବିଶେଷକରି ଟି-୯୦ ଓ ଟି-୭୨ ଭଳି ଟ୍ୟାଙ୍କ ଓ ପଦାତିତ ସୈନ୍ୟଙ୍କ ଲାଗି ଲଢୁଆ ଗାଡ଼ି ଚୁସୁଲ ଓ ଡେମ୍ଚୋକ୍ ଭଳି ଗୁରୁତ୍ବପୂର୍ଣ୍ଣ ଅଞ୍ଚଳକୁ ପଠାଯାଇଛି। ଶହ ଶହ ସଂଖ୍ୟାରେ ସେନା ଗାଡି ଗୁଡିକ ଖାଦ୍ୟପଦାର୍ଥ, ତମ୍ବୁ, ଯୋଗାଯୋଗ ସାମଗ୍ରୀ, ହିଟର ଓ ଅନ୍ୟାନ୍ୟ ସମାଗ୍ରୀ ଧରି ସମୁଦ୍ର ପତ୍ତନଠାରୁ ୧୬,୦୦୦ ଫୁଟ ଉଚ୍ଚତାରେ ଥିବା ପୂର୍ବାଞ୍ଚଳ ଲଦାଖରେ ପହଞ୍ଚିଛି। ସେନା ପକ୍ଷରୁ କୌଣସି ଅପରେସନ୍ ଲାଗି ଏହା ବୃହତ୍ ପରିବହନ ବୋଲି କୁହାଯାଉଛି। ଭାରତ ସେନା ଲାଗି ୟୁରୋପ ଓ ଅନ୍ୟ କେତେକ ଶୀତପ୍ରଧାନ ରାଷ୍ଟ୍ରରୁ ଏଭଳି ଗରମ ପୋଷାକ ଆଣିଛି। ହଜାର ହଜାର ଟନ୍ର ବିପୁଳ ସାମଗ୍ରୀକୁ ପାର୍ବତ୍ୟାଞ୍ଚଳରେ ପହଞ୍ଚାଇବା ଲାଗି ବାୟୁସେନାର ସି-୧୩୦ଜେ ସୁରପର ହକ୍ୟୁଲସ୍, ସି-୧୭ େ ଗ୍ଲାବୋମାଷ୍ଟର ଭଳି ଯୁଦ୍ଧବିମାନ ଓ ପରିବହନକାରୀ ହେଲିକପ୍ଟରକୁ ନିୟୋଜିତ କରାଯାଇଛି।
